EkBass/fiwiki-20250220-pages-articles huggingface dataset:
Deukalion

Deukalion (, ) oli kreikkalaisessa mytologiassa Prometheuksen ja Pronoian poika.Hesiodos: Ehoien ('Naisten luettelo') fragm. 1 (engl. käännös). Hän oli Thessalian kuningas asuen Kymoksessa Fthiotiksessa, jonne hän myös hautasi aikanaan puolisonsa Pyrrhan.Strabon: Geografika 9.4.2 (engl. käännös). Deukalion rakensi Olympon Zeuksen temppelin Ateenaan, jonka läheisyyteen hänet myöhemmin haudattiin.Pausanias: Periegesis tes Hellados ('Kreikan kuvaus') 1.18.7 (engl. käännös). Kreikkalaisen mytologian mukaan Deukalion oli maailman ensimmäinen kuningas ja kaupunkien perustaja. == Deukalionin vedenpaisumus == Ihmisten turmeluksen takia Zeus päätti lopettaa pronssiajan suurella vedenpaisumuksella.Apollodoros: Bibliotheke ('Kirjasto') 1.7.2 (engl. käännös). Tähän päätökseen vaikuttivat ennen kaikkea Lykaonin pojat omalla epähurskaudellaan.Apollodoros: Bibliotheke ('Kirjasto') 3.8.2 (engl. käännös). Prometheus oli neuvonut poikiaan rakentamaan aluksen (arkin), johon Deukalion ja Pyrrha sitten nousivat rankkasateiden alettua. Koko Kreikka peittyi veden alle, ja vasta yhdeksän yön ja yhdeksän päivän jälkeen tulvan hillittyä he rantautuivat Parnassos-vuorelle tai muulle Othryksen huipulle. Oikeamielinen Deukalion ja hänen vaimonsa Pyrrha olivat ainoat eloonjääneet, joskin joissakin lähteissä mainitaan myös muutamia muita pelastautuneen vuorten huipuille. Deukalion kysyi neuvoa Themiin oraakkelilta, mitä pitäisi tehdä, jotta maa saataisiin taas kansoitettua — toisen lähteen mukaan Zeus itse antoi käskyn. Hän sai neuvon heittää äitinsä luut olkapäänsä yli. Aluksi he kauhistuivat moisesta häpäisystä, mutta pian he ymmärsivät äidin tarkoittavan Gaiaa — äiti maata — ja luiden kiviä. Niinpä he alkoivat heitellä kiviä olkapäidensä yli ja ne muuttuivat ihmisiksi — Pyrrhan naisiksi ja Deukalionin miehiksi. == Deukalionin jälkeläiset == Deukalion sai Pyrrhan kanssa vähintään viisi lasta: Protogenea, Hellen (josta tuli kreikkalaisten kantaisä), Graikos, Thyia ja Orestheus.Pausanias: Periegesis tes Hellados ('Kreikan kuvaus') 10.38.1 (engl. käännös). Mahdollisesti heillä oli myös kuudes lapsi Amfiktyon.Pausanias: Periegesis tes Hellados ('Kreikan kuvaus') 10.8.1 (engl. käännös). == Yhteydet muihin perimätietoihin == Deukalion-myytti muistuttaa hyvin läheisesti Raamatun kertomusta Nooasta ja vedenpaisumuksesta arkin rakentamisineen. Yhtäläisyyksiä on löydettävissä myös Gilgameš-eepoksesta. == Lähteet == Luokka:Kreikkalaisen mytologian sankarit Luokka:Seulonnan keskeiset artikkelit
Löytötex

Löytötex Oy on vuonna 1979 perustettu yritysLöytötex Oy, Fonecta Finder, jolla on myymälöitä Suomessa yhdeksällä eri paikkakunnallaLöytötex Oy viettää 30-vuotisjuhlavuottaan - "Yllättävä valikoima"; Suur-Jyväskylän Lehti, 18.2.2009: Virroilla, Kangasalla, Tampereella, Pälkäneellä, Orivedellä, Jämsässä, Mäntässä ja Sastamalassa.Löytötex-myymälät palvelevat, Loytotex.fi Tampereella sijaitsee lisäksi yrityksen keskusvarasto.Löytötex Oy keskusvarasto, Fonecta Finder Yrityksen perustivat Jämsään Riitta ja Tapio Perkiö vuonna 1979, ja yritys on yhä perheen omistuksessa.Löytötex - 30 vuotta konstailematonta kauppaa , Löytötex. Viitattu 4.9.2014. Yritys toimi kommandiittiyhtiönä Löytötex Ky vuoteen 1988 saakka. Se työllistää noin 100 henkilöä ja liikevaihto on lähes 20 miljoonaa euroa vuodessa. Riihimäen myymälä lopetti ja oli viimeistä päivää auki 9. maaliskuuta 2024. Liikkeiden valikoimiin kuuluu mm. erilaisia tekstiilejä, kotitaloustarvikkeita, teknisiä liuotteita, leluja, työkaluja, eläinruokia ja kuivaelintarvikkeita. ==Lähteet== ==Aiheesta muualla== * Löytötex.fi Luokka:Suomalaiset vähittäiskaupan yritykset Luokka:Suomalaiset kauppaketjut
Brandon Flowers

Brandon Richard Flowers (s. 21. kesäkuuta 1981 Las Vegas, Yhdysvallat) on The Killers -yhtyeen laulaja ja keulahahmo. Hän soittaa lisäksi koskettimia, kitaraa ja bassoa. The Killersin tuotannon lisäksi Flowers on julkaissut sooloalbumit Flamingo (2010) ja The Desired Effect (2015). Flowers syntyi Las Vegasissa, jossa hän myös asui kahdeksan ensimmäistä vuotta elämästään. Perhe muutti myöhemmin Utahiin, josta Brandon palasi takaisin Vegasiin vuosia myöhemmin käydäkseen koulunsa loppuun ja työskennelläkseen hotellipoikana Gold Coast Hotelissa. Lapsena Flowers kuunteli paljon brittiläistä rock-musiikkia, muttei unelmoinut muusikon urasta ennen kuin 19-vuotiaana, harkitessaan jo lähtetyssaarnaajaksi ryhtymistä, hän kuuli David Bowien kappaleen Changes. Kappale sai hänet kiinnostumaan musiikin tekemisestä. Flowersin esiintymistyylissä on nähty vaikutteita Bonolta ja Bruce Springsteeniltä. Hänet tunnetaan erikoisista pukuvalinnoistaan ja tavastaan kertoa avoimesti mielipiteitään muista samantyylisistä yhtyeistä. Hän voitti NME Magazine Awardin vuonna 2005 sarjoissa ”paras pukeutuja” ja ”seksikkäin mies”. Vuonna 2010 Elton John asetti hänet neljänneksi omista sankareistaan kootulla listalla. Flowers ei anna juurikaan tietoja yksityiselämästään julkisuuteen. Flowersin vanhemmat ovat osittain liettualaisia ja skotlantilaisia. Uskonnoltaan hän on mormoni. Flowersilla on neljä siskoa ja yksi veli. Hän on naimisissa ja hän kirjoitti ”My List” -kappaleen vaimolleen Tanalle. Parilla on kolme lasta, pojat Ammon (s. 2007), Gunnar (s. 2009) ja Henry (s. 2011). == Lähteet == == Aiheesta muualla == Luokka:Yhdysvaltalaiset laulajat Luokka:Vuonna 1981 syntyneet Luokka:Elävät henkilöt
Petro Symonenko

Petro Mykolaiovytš Symonenko (, s. 1. elokuuta 1952 Donetsk) on Ukrainan kommunistisen puolueen pääsihteeri. Venäläismielinen puolue on ollut täysin kielletty heinäkuusta 2022 lähtien. Venäjän aloitettua suurhyökkäyksensä Ukrainaan 24. helmikuuta 2022 Symonenko asettui venäläisten puolelle. Osana Kiovan valtausyritystä venäläisjoukot tunkeutuivat Butšan ja Makarivin alueille ja tuolloin 8.-9. maaliskuuta 2022 Symonenko pakeni perheineen venäläisten avustamana Valko-Venäjälle.https://www.obozrevatel.com/politics- news/a-kuda-propal-petr-simonenko-okkupantyi-pomogli-emu-vyiehat.htm Symonenko oli presidenttiehdokkaana 1999 ja 2004. Vuoden 1999 presidentinvaalissa Symonenko ensimmäisellä kierroksella 22 % äänistä, mutta hävisi toiselle kierroksella Leonid Kutšmalle. == Lähteet == == Aiheesta muualla == Luokka:Ukrainalaiset poliitikot Luokka:Vuonna 1952 syntyneet Luokka:Elävät henkilöt
Pyrrha

Pyrrha () oli kreikkalaisessa mytologiassa Epimetheuksen ja Pandoran tytär sekä Deukalionin puoliso.Apollodoros: Bibliotheke ('Kirjasto') 1.7.2 (engl. käännös). Ihmisten turmeltuneisuuden takia Zeus päätti lopettaa pronssiajan suurella vedenpaisumuksella. Tähän päätökseen vaikuttivat ennen kaikkea Lykaonin pojat omalla epähurskaudellaan.Apollodoros: Bibliotheke ('Kirjasto') 3.8.2 (engl. käännös). Prometheus oli neuvonut poikiaan rakentamaan aluksen (arkin), johon Deukalion ja Pyrrha sitten nousivat rankkasateiden alettua. Koko Kreikka peittyi veden alle, ja vasta yhdeksän yön ja yhdeksän päivän jälkeen tulvan hillittyä he rantautuivat Parnassos-vuorelle tai muulle Othryksen huipulle.Hesiodos: Ehoien ('Naisten luettelo') fragm. 1 (engl. käännös). Deukalion ja Pyrrha olivat ainoat eloonjääneet, joskin joissakin lähteissä mainitaan myös muutamia muita pelastautuneen vuorten huipuille. Deukalion ja Pyrrha kysyivät neuvoa Themiksen oraakkelilta, mitä pitäisi tehdä, jotta maa saataisiin taas kansoitettua - toisen lähteen mukaan Zeus itse antoi käskyn. Hän sai neuvon heittää äitinsä luut olkapäänsä yli. Aluksi he kauhistuivat moisesta häpäisystä, mutta pian he ymmärsivät äidin tarkoittavan Gaiaa - äiti maata - ja luiden kiviä. Niinpä he alkoivat heitellä kiviä olkapäidensä yli ja ne muuttuivat ihmisiksi - Pyrrhan naisiksi ja Deukalionin miehiksi. Deukalion sai Pyrrhan kanssa vähintään viisi lasta: Protogenea, Hellen (josta tuli kreikkalaisten kantaisä), Graikos, Thyia ja Orestheus.Pausanias: Periegesis tes Hellados ('Kreikan kuvaus') 10.38.1 (engl. käännös). Mahdollisesti heillä oli myös kuudes lapsi Amfiktyon.Pausanias: Periegesis tes Hellados ('Kreikan kuvaus') 10.8.1 (engl. käännös). ==Lähteet== Luokka:Kreikkalainen mytologia
Joey DeMaio

Joey DeMaio (s. 6. maaliskuuta 1954 Auburn, New York) on heavy metallia soittavan yhdysvaltalaisen Manowar-yhtyeen basisti. Hän on myös italialaisen power metal -yhtye Rhapsody of Firen manageri. DeMaio on myös työskennellyt Black Sabbathin basso- ja pyroteknikkona yhtyeen Heaven and Hell -kiertueella vuosina 1980–1981. ==Diskografia== ===Manowar=== *Battle Hymns (1982) *Into Glory Ride (1983) *Sign of the Hammer (1984) *Hail to England (1984) *Fighting the World (1987) *Kings of Metal (1988) *The Triumph of Steel (1992) *Louder Than Hell (1996) *Warriors of the World (2002) *Gods of War (2007) == Lähteet == Luokka:Yhdysvaltalaiset metallimusiikin basistit Luokka:Amerikanitalialaiset Luokka:Vuonna 1954 syntyneet Luokka:Elävät henkilöt
Stanislav Kosior

Stanislav Vikentjevitš Kosior (, ) (s. 18. marraskuuta (J: 6. marraskuuta) 1889 Węgrów, Puola – 26. helmikuuta 1939 Moskova) oli neuvostopoliitikko. Hän oli Ukrainan kommunistisen puolueen ensimmäinen sihteeri ja Ukrainan puoluejohtaja sekä Neuvostoliiton varapääministeri. Monien muiden ohella Kosioria pidetään syypäänä Ukrainan 1930-luvun alun nälänhätään eli holodomoriin. NKVD vangitsi hänet myöhemmin, ja hänet teloitettiin Stalinin vainojen aikana. == Lähteet == Luokka:Neuvostoliiton toimeenpanevan keskuskomitean puhemiehistön jäsenet Luokka:Ukrainalaiset poliitikot Luokka:Stalinin vainoissa kuolleet Luokka:Vuonna 1889 syntyneet Luokka:Vuonna 1939 kuolleet
Riksby

thumb|right|250px|Kerrostaloja Riksbyssä. Riksby on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Kaupunginosaa rajaavat Ulvsundan, Abrahamsbergin, Stora Mossenin, Åkeslundin, Åkeshovin, Norra Ängbyn, Bromma Kyrkan, Enebyn, Bällstan, Mariehällin ja Ulvsunda instruområden kaupunginosat. Riksby muodostettiin vuonna 1926. Nimensä se on saanut keskiaikaisesta kylästä. Nykyisin kaupunginosassa on asukkaita noin 3 500, ja maa-alaltaan se on 3,73 neliökilometrin laajuinen. Luokka:Bromma Luokka:Tukholman kaupunginosat
Ulvsunda industriområde

thumb|right|250px|Ilmakuvaa Ulvsunda industriområdesta eli "Ulvsundan teollisuusalueelta". Ulvsunda industriområde on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Kaupunginosaa rajaavat Tranebergin, Ulvsundan, Riksbyn ja Mariehällin kaupunginosat. Asukkaita Ulvsunda industriområdessa on noin 2500, ja maa- alaltaan se on 1,35 neliökilometrin suuruinen. Luokka:Bromma Luokka:Tukholman kaupunginosat
Ålsten

Ålsten on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Se sijaitsee Mälaren-järven rannalla. Asemakaava kaupunginosalle laadittiin vuonna 1923. Siellä on nykyisin asukkaita noin 3200, ja maa-alaltaan se on 1,33 neliökilometrin suuruinen. Luokka:Bromma Luokka:Tukholman kaupunginosat
Wake Up (Rage Against the Machinen kappale)

Wake Up yhdysvaltalaisen yhtyeen Rage Against the Machinen kappale. Se on seitsemäs kappale yhtyeen albumilla Rage Against the Machine. Kappaleen sanat liittyvät rasismiin Yhdysvaltain hallituksessa ja FBI:n vakoiluohjelmissa. Kappaleeseen on otettu asioita FBI:n kansiosta, jossa J. Edgar Hoover suosittelee mustien kansalaisoikeustaistelijoiden kuten Malcolm X:n ja Martin Luther King Jr:n murhaamista. Lyhennetty versio kappaleesta on elokuvan Matrix (1999) lopussa. Kappale on yksi Rage Against the Machinen tunnetuimmista kappaleista, vaikka sitä ei ole koskaan julkaistu singlenä. Luokka:Vuoden 1992 kappaleet Luokka:Rage Against the Machinen kappaleet Luokka:Rasismin ja ksenofobian vastaiset laulut
Ukrainan industrialistien ja yrittäjien puolue

Ukrainan industrialistien ja yrittäjien puolue () on yksi Meidän Ukrainamme -ryhmittymässä mukana ollut puolue. Sen puheenjohtaja kuitenkin siirtyi oppositiosta Viktor Janukovytšin II hallitukseen, mikä oli presidentti Viktor Juštšenkolle pettymys. Luokka:Ukrainan puolueet
Talousministeri

Talousministeri on ministeri, joka vastaa yleensä talouspolitiikasta valtiovarainministeriä pidemmällä aikavälillä. Joissain maissa, kuten Saksassa, on sekä valtiovarainministeri että talousministeri. Suomessa tällaiseen ei ole katsottu olevan tarvetta, koska talouden keskipitkän tähtäimen suunnitteluun osallistuvat tulopolitiikan tekijät. Talousministeri instituutiona voisi lisäksi rajoittaa valtiovarainministerin toimintavapautta. Joissain maissa valtiovarainministeriä kutsutaan talousministeriksi. == Lähteet == luokka:Ministerit
Domingo de Betanzos

Domingo de Betanzos (1480 – syyskuussa 1549 Valladolid, Espanja) oli espanjalainen dominikaanimunkki, joka osallistui Uuden-Espanjan (Meksikon) evankelisointiin. Hän saapui Väli-Amerikkaan vuonna 1526 Santo Domingosta. Dominikaanien joukkoa johti Tomás Ortiz, jolla oli inkvisiittorin oikeudet. Ortizin poistuttua Uudesta Espanjasta, tuli Betanzosta dominikaanien provinsiaali ja samalla myös Uuden Espanjan inkvisiittori. Ensi töikseen Betanzos ryhtyi inkvisiittorin ottein panemaan järjestykseen pelipöydissä moraaliltaan löystyneitä konkistadoreja. Domingo de Betanzosilla oli hyvin huomattava asema Consejo de Indiasin arvioidessa intiaanien henkisiä kykyjä. Bartolomé de las Casas kertoo juuri Betanzosin suostutelleen hänet Santo Domingossa liittymään dominikaaneihin vuonna 1520. Uuden Maailman valtauksen edistyessä Betanzos, jolla oli Meksikoon siirryttyään inkvisiittorin valtuudet, ryhtyi rankaisemaan konkistadoreja näiden keskuuteen levinneestä kurittomuudesta ja samalla valmistelemaan toimenpiteitä juutalaismielisyyttä vastaan. Uuteen Espanjaan siirryttyään hän nopeasti ryhtyi toimiin Uuden Espanjan saamiseksi erilliseksi provinssiksi. == Elämä == Betanzos syntyi Luoteis-Espanjassa Leónin kaupungissa. Hän opiskeli ensin Salamancan yliopistossa lakia, mutta alkoi sittemmin benediktiiniläismunkiksi. Hän asui erakkona Italian rannikon läheisyydessä sijaitsevalla Ponzan saarella viiden vuoden ajan, minkä jälkeen hän liittyi 1510 Hispaniolan saaren dominikaanimunkkeihin. Luostarissa hän eli neljän vuoden ajan. Vuonna 1516 Betanzos kirjoitti muiden dominikaanimunkkien kanssa suorasanaisen kirjeen Bartolomé de las Casasille, missä he esittivät huolensa Antillien alkuperäisväestön häviämisestä ja väittivät espanjalaisten tekojen menevän liiallisuuksiin. Vuonna 1526 Bentanzos matkusti Atlantin yli Meksikoon, jonne hän perusti dominikaanien provinsiaalin, Santiago de Méxicon. Provinsiaali oli hädin tuskin valmistunut kun Tomás de Berlanga jo väitti sen kuuluvan hänen perustamaan Santa Cruzin provinsiaaliin. Kiistan takia Bentazos joutui matkustamaan vuonna 1531 takaisin Espanjaan hakemaan Pyhältä istuimelta suostumuksen provinsiaaliin. Hän perusti provinsiaalin myös Guatemalaan. Väli- Amerikassa hän teki lähetystyötä Nahuatlin, Mixtecon ja Tzapotecon kielialueilla. Betanzosin oli tarkoitus tehdä käännytyötä Kiinassakin, mutta kuoli palattuaan Espanjaan vuonna 1549 Valladolidissa. == Lähteet == Luokka:Kristityt munkit Luokka:Espanjalaiset henkilöt Luokka:Vuonna 1480 syntyneet Luokka:Vuonna 1549 kuolleet Luokka:Dominikaanit Luokka:Inkvisiittorit Luokka:Lähetyssaarnaajat
Willie itkupilli

Willie itkupilli on Michelle Magorianin kirjoittama kirja, jossa Willie joutuu lähtemään Lontoosta sotaa pakoon Britannian maaseudulle. Siellä hänet annetaan paikallisen ihmisen hoitoon. Hän viipyy siellä monia kuukausia ja saa paljon ystäviä ja kokemusta. Lopulta hänen on palattava Lontooseen ja loppuajat ovat surullisia, mutta tarina päättyy hyvin. Luokka:Englantilaiset romaanit Luokka:Vuoden 1981 kirjat
Maasäteily

Maasäteily eli maansäteily tarkoittaa oletettua energiakenttää, johon niin sanotun taikavarvun väitetään reagoivan.Hakusana Maasäteily teoksessa Termin on tehnyt tunnetuksi saksalainen Gustav von Pohl, joka 1930-luvulla väitti maasäteilyn aiheuttavan syöpää. Hänen mukaansa Aurinkokunta on verrattavissa atomiin, jossa Aurinko vastaa ydintä ja planeetat elektroneja. Tämän mukaan maapallon pinnalla olisi negatiivinen sähkövaraus, kuten elektroneilla, ja maapallon sisällä oleva magma lähettäisi sähköisesti negatiivista säteilyä, joka johtuu maan pinnalle vesisuonia ja malmikerrostumia pitkin. Maasäteilyä on väitetty myös kosmiseksi, avaruudesta tulevaksi säteilyksi, joka vahvistuu sen heijastuessa Maassa olevista malmeista tai vesisuonista. Tieteellisiä todisteita maasäteilystä ei ole. Maasäteilyä on sanottu pseudotieteeksi ja taikauskoksi. Maasäteily liittyy läheisesti kaivonkatsontaan. Maassa uskotaan olevan maasäteilyä voimistavia vesisuonia. Uskomuksen mukaan hyvä kaivon paikka voidaan löytää säteilyä mittaamalla. Erityisen voimakasta maasäteilyn on ajateltu olevan vesisuonten risteyksessä. Taikavarvun käyttäjä havaitsee voimakkaasti säteilevän kohdan siitä, että varpu taipuu hänen käsissään. Toinen käytetty havaintoväline ovat erilaiset heilurit; säteilyn voimakkuutta arvioidaan heilurin pyörähdysten lukumäärän perusteella. Maasäteilyn on väitetty aiheuttavan lukuisia sairauksia, muun muassa syöpää, nivelreumaa, unettomuutta ja lapsettomuutta. Säteilyllä on kerrottu olevan muitakin vaikutuksia, kuten pianon joutuminen epävireeseen, auton akun tyhjeneminen ja tuulenpesien ilmestyminen koivuihin. Erityisen vaaralliseksi on väitetty vuoteen sijaitsemista säteilevässä kohdassa. Säteilyltä suojautumiseen on myyty erilaisia laitteita, kuten sängyn alle asetettavia metallilevyjä ja muovipurkkien väliin aseteltuja käämejä. Maasäteilystä kirjoitettiin Suomen lehdistössä runsaasti 1950-luvulla sekä 1970- ja 1980-luvuilla. Tähän vaikutti entisen kansanedustajan Mauno Pohjosen maasäteilyinnostus. == Maasäteilytutkimus == Maasäteilyä tutkittiin Oulun yliopistossa vuosina 1976–1983. Sokkotutkimuksessa 32 kaivonkatsojaa yritti etsiä vesisuonia pajusta ja metallista tehtyjen taikavarpujen avulla. Koehenkilöt eivät pystyneet havaitsemaan maastosta maasäteilyä tai maahan kaivettua vesiletkua. Tutkimuksessa selvitettiin myös maasäteilyltä suojaavien laitteiden tehoa, mutta minkäänlaista tehoa ei havaittu. Tämän jälkeen maasäteilyä ei ole Suomessa akateemisesti juuri tutkittu. Suomessa toimii 1979 perustettu Maasäteilyntutkijat ry (vuoteen 2016 Sähkö- ja Maasäteilyntutkijat ry). Yhdistys julkaisee Varpuasiaa-nimistä lehteä. == Katso myös == * Maavirrat == Lähteet == == Kirjallisuutta == * Edelman, Nils: Taikavarvut ja maasäteily. Teoksessa * * == Aiheesta muualla == * Maasäteilyntutkijat ry Luokka:Geotieteet ja näennäistiede Luokka:Uskomuslääkintä
Aavekuiskaaja

Aavekuiskaaja (Ghost Whisperer) on yhdysvaltalainen yliluonnollinen draamasarja, jota CBS esitti 23. syyskuuta 2005 – 21. toukokuuta 2010. Sarja seuraa Melinda Gordon -nimisen naisen (Jennifer Love Hewitt) elämää, joka pystyy näkemään ja kommunikoimaan aaveiden kanssa. Yrittäessään elää tavallista elämää – hän on naimisissa ja omistaa antiikkiliikkeen – Melinda auttaa henkiolentoja selvittämään asiansa elävien keskuudessa, jotta he voivat jatkaa matkaansa tuonpuoleiseen. Melindan tehtävä on hankala ja välillä hän kamppaileekin ihmisten kanssa, jotka työntävät häntä luotaan eivätkä usko hänen kykyynsä. Osa aaveista on salaperäisiä ja Melindan täytyy päätellä vihjeiden avulla kuinka ymmärtää henkeä ja auttaa heitä. Sarjan kirjoitti John Gray ja sitä tuotti Sander/Moses Productions ja vastaavana tuottajana toimi muun muassa Jennifer Love Hewitt yhdessä ABC Studiosin ja CBS Television Studiosin kanssa. CBS peruutti sarjan viidennen tuotantokauden jälkeen 18. toukokuuta 2010. == Juoni == Melinda Gordon on nuori nainen, joka asuu fiktiivisessä Grandview’n kaupungissa, New Yorkissa ja jolla on kyky nähdä ja kommunikoida kuolleiden kanssa. Melinda asuu aviomiehensä Jim Clancyn (David Conrad) sekä myöhemmin poikansa Aiden Lucasin (Connor Gibbs) kanssa. Työkseen Melinda pitää "Same As It Never Was Antiques" -antiikkiliikettä. Aaveet pyytävät Melindalta apua luottaen tälle viestinsä tai täyttäen haasteensa voidakseen siirtyä tuonpuoleiseen. Keskeneräisiä asioita tunnollaan kuolleet ihmiset saattavat jäädä elävien joukkoon eivätkä voi siirtyä tuonpuoleiseen ja Melinda auttaa heitä löytämään rauhan. Sarjassa esiintyi myös Aisha Tyler, joka esitti Melindan parasta ystävää ja työkaveria Andrea Marinoa. Andrea kuolee kuitenkin traagisesti ensimmäisen tuotantokauden lopussa. Toisella tuotantokaudella Melinda tapaa Delia Banksin (Camryn Manheim), kiinteistövälittäjän jonka kanssa hän ystävystyy. Vaikka aluksi Delia väittääkin Melindan tarvitsevan psykologin apua, lopulta hän hyväksyy Melindan lahjan pysyen kuitenkin aika ajoin epäileväisenä. Delialla on Ned-niminen poika (Tyler Patrick Jones kaudet 2–3, myöhemmin Christoph Sanders), joka saa Melindan lahjan selville paljon ennen äitiään. Melinda ystävystyy myös Rocklandin yliopiston professorin Rick Paynen (Jay Mohr) kanssa, joka auttaa Melindaa ratkaisemaan yhteenottoja aaveiden kanssa. Payne lähtee tutkimusmatkalle Himalajalle neljännen kauden ensimmäisessä jaksossa. == Näyttelijät == == DVD-julkaisut Suomessa == Kuva DVD:n nimi Alkuperäinen nimi Julkaisupäivä Tietoa 90px Ghost Whisperer - Kausi 1 Ghost Whisperer: Season 1 4. toukokuuta 2007 Boksi sisältää 6 levyä, jossa jaksoja on 22. DVD sisältää suomenkieliset tekstit ja monia ekstroja. == Lähteet == Luokka:2000-vuosikymmenen yhdysvaltalaiset draamasarjat Luokka:2010-luvun yhdysvaltalaiset draamasarjat Luokka:CBS:n televisio-ohjelmat
WAGR-oireyhtymä

WAGR-oireyhtymä on synnynnäinen kehityshäiriö, jonka tyypillisiä piirteitä ovat kohonnut Wilmsin kasvaimen riski, silmän värikalvon puuttuminen (aniridia), sukupuolielinten ja virtsaelinten epämuodostumat sekä kehitysvammaisuus. Yleensä WAGR-oireyhtymä on satunnaisen mutaation aiheuttama sairaus, mutta toisinaan se saattaa periytyä vallitsevasti autosomin kautta. WAGR-oireyhtymään johtaa häiriötila useissa geeneissä, jonka taas aiheuttaa kromosomin 11 mikrodeleetio. == Oireet == Peräti puolet WAGR-oireyhtymästä kärsivistä lapsista sairastuu Wilmsin kasvaimena tunnettuun munuaissyövän muotoon kolmen vuoden ikään mennessä. Onneksi Wilmsin kasvaimen ennuste on varsin hyvä. Tavallisesti ensimmäinen sairaassa lapsessa havaittava piirre on aniridia eli värikalvon synnynnäinen puuttuminen. Se aiheuttaa poikkeuksellista valonarkuutta ja kohonneen kaihiriskin.http://www.wagr.org/ Sukupuolielinten poikkeavuudet saattavat vaatia korjauksia kirurgisin toimenpitein. Pojilla saattaa olla laskeutumattomat kivekset ja hypospadia, tytöillä sisäisiä poikkeavuuksia mm. munasarjoissa. Sukuelinten poikkeavuuksiin liittyy kasvanut gonadoblastooman riski. WAGR-oireyhtymästä kärsivien henkiset kyvyt ovat suuresti vaihtelevia. Useimmilla esiintyy lievästä keskitasoiseen vaihtelevaa kehitysvammaisuutta, kun taas joillakin kehitysvammaisuus saattaa olla vaikea-asteisempaa ja joillakin älykkyysosamäärä saattaa olla normaali. == Lähteet == == Aiheesta muualla == * International WAGR Syndrome Association * http://www.saunalahti.fi/kup/syndroma/wagr.htm Luokka:Oireyhtymät
Daewoo Bus

thumb|250px|Daewoo Bus BX212 Japani Zyle Daewoo Commercial Vehicle (자일대우상용차) on korealainen linja-autovalmistaja. Se perustettiin 2002. Daewoo Bus valmistaa vain pienen osan autoista omalla merkillään. ==Automallit== *BX212H/S *BH120F *BH119 *BH117H *BH116 *BH115E *BF116 *BH090 *BS120CN (Luonto Kaasu Vecla) *BV120MA *BC211M *BS116 *BS090 ==Historia linja-auto linupa== ===Shinjin Motor (1955~1971)=== *Shinjin Micro Bus (1962) *Shinjin Light Bus (1965) *Pioneer (1965) *FB100LK (1966) *B-FB-50 (1966) *DB102L (1968) *DHB400C (1970) *DAB (1970) *RC420TP (1971) ===GM Korea Motor Company (1972~1976)=== *DB105LC (1972) *BD50DL (1973) *BLD24 (1973) *BD098 (1976) *BD101 (1976) *BU100/110 (1976) ===Saehan Motor Company (1976~1983)=== *BU120 (1976) *BL064 (1977) *BF101 (1977) *BR101 (1980) *BH120 (1981) *BV113 (1982) *BF105 (1982) ===Daewoo Motor Company (Next 1, 1983~1994)=== *BV101 (1983) *BH115Q (1984) *BH120H (1985) *BH115H (1986) *BS105 (1986) *BU113 (1986) *BF120 (1987) *BS106 (1991) *BH120F (1992) *BH113 (1994) ===Daewoo Heavy Industry (1994~1999)=== *BH117H (1995) *BM090 (1996) *BH116 (1997) *BH115E (1998) ===Daewoo Motor Company (Next 2, 1999~2002)=== *BF106 (2001) *BH090 (2002) *BS090 (2002) *BV120MA (2002) *BS120CN (2002) ===Daewoo Bus (2002~)=== *BH119 (2003) *BX212H/S (2004) *BC211M (2005) ==Katso myös== *GM Korea *Tata Daewoo Commercial Vehicle ==Aiheesta muualla== *Zyle Daewoo Commerical Vehicle *Young An Hat Company Luokka:Linja-autonvalmistajat
Tata Daewoo Commercial Vehicle

Tata Daewoo Commercial Vehicle (kor: 타타대우|타타대우상용차) on eteläkorealainen kuorma- autovalmistaja. Se perustettiin 2003. Tata Daewoo valmistaa vain pienen osan autoista omalla merkillään. == Valmistetut kuorma-automallit== *GMK/Chevrolet/Isuzu Truck (GM Korea Motor Company, 1971) *SMC Truck (Saehan Motor Company, 1976) *Elf (Saehan Motor Company, 1976) *Daewoo Truck (Daewoo Motor Company, 1983) *Elf New Model (Daewoo Motor Company, 1986) *Daewoo Truck New Model (Daewoo Motor Company, 1986) *Daewoo Truck Super New Model (Daewoo Motor Company, 1993) *Daewoo Chasedae Truck (Daewoo Motor Company, 1995) *Daewoo Novus Truck (Tata Daewoo, 2004) ==Katso myös== *GM Korea *Daewoo Bus *Tata Motors ==Aiheesta muualla== *Tata Daewoo Commercial Vehicle Luokka:Automerkit
RPGFan

RPGFan on vuonna 1999 avattu verkkosivusto, jolla julkaistaan tietokoneroolipelejä koskevia uutisia, arvosteluja, ennakoita ja kuvia. RPGFan sisältää myös fanien lähettämää taidetta sekä tietoa pelien soundtrackeistä ja sivuston henkilökunnasta. Sivuston nykyinen päätoimittaja on Eric Farand, ja sen mainonnasta vastaa Stephen Harris. Webmasterinä toimii John McCarrioll. == Historia == Joulukuussa 1997 Mickey Shannon perusti RPG-peleihin keskittyvän LunarNET-sivuston, joka aluksi julkaisi lähinnä vain uutisia. Ensimmäisen uudistuksen myötä sivun sisältö laajeni uusilla osastoilla, joita olivat muun muassa arvostelut, keskustelufoorumit ja FAQ. 1998 sivusto sai huomiota suuremmilta peleihin erikoistuneilta verkkosivuilta julkaistessaan Final Fantasy VIII -kuvakaappauksia ja tuolloin uusimmasta Sonic-pelistä tehdyn videon, jollaisia vain harvalla muulla sivulla oli mahdollisuus esittää. Kaksi vuotta toimineen LunarNET päätettiin nimetä uudelleen, sillä nykyisen nimen arveltiin haittaavan sivun kävijämääriä: mahdollisesti ihmiset luulivat LunarNETin käsittelevän ainoastaan Lunar-pelisarjaa kaikkien roolipelien asemasta. 3. maaliskuuta 1999 sivusto avattiin uudestaan nimellä RPGFan. Vuoden 2000 helmikuuhun mennessä RPGFania oli uudistettu yhteen otteeseen. Lisäksi se oli saanut monia uusia toimittajia, vaikka sivun alkuperäinen perustaja Mickey Shannon ilmoittikin erovansa ylläpidosta ilmoittaen ”menettäneensä kiinnostuksensa pelejä kohtaan”. Jättäessään RPGFanin Shannon loi uudelleen LunarNETin, joka aiemmasta versiosta poiketen kehitettiin vain Lunar-sarjaa varten. Maaliskuusta 2000 lähtien RPGFan ei voinut enää käyttää Working Designs -pelijulkaisijan palvelinta, joka oli siihen asti ollut yksi tärkeimmistä sivuston tukijoista. Korvaavan palvelimen RPGFan löysi GameGlow Networkilta, minkä yhteydessä sivun ulkoasua uusittiin jälleen. GameGlow ehti kuitenkin tukea RPGFania vain parin kuukauden ajan, sillä verkko suljettiin vuoden 2000 lopulla. Sivusto joutui turvautumaan pienen EasilyHosted.com- yhtiön tarjoamaan palvelimeen. Siitä ei silti muodostunut RPGFanin lopullista ratkaisua, sillä palvelimesta vastuussa olevan henkilön piti keskeyttää sen toiminta maksamattomista laskuista johtuvien epäselvyyksien vuoksi. Kyseinen mies järjesti RPGFanin väliaikaisesti ystävänsä palvelimelle, jonka alla sivustoa muokattiin sen nykyiseen muotoon. Vuonna 2001 RPGFan teki vuoden mittaisen sopimuksen CIHost-palvelimen kanssa. == Lähteet == == Aiheesta muualla == * RPGFan * LunarNET Luokka:Videopelisivustot
Iin kirkko

Iin kirkko on Iin evankelisluterilaisen seurakunnan kirkko. Iin seurakunta on kolmanneksi vanhin seurakunta Pohjois-Pohjanmaalla. Se on perustettu noin vuonna 1340. Ensimmäistä kirkkoa alettiin rakentaa heti seurakunnan perustamisen aikoihin ja se valmistui vuonna 1374. Kirkkorakennuksia on vuosisatojen saatossa ollut monia, mutta ne ovat tuhoutuneet ryöstelyjen, sotien ja tulipalojen johdosta. Nykyistä kirkkoa edeltänyt vuonna 1694 rakennettu Pyhän Laurentiuksen kirkko paloi salaman sytyttämänä 23. elokuuta 1942. Nykyistä kirkkoa alettiin suunnitella heti tulipalon jälkeen, mutta rakentamaan päästiin sotien vuoksi vasta vuonna 1949. Kirkon viereen on haudattu sodissa kaatuneet iiläiset sankarivainajat. Vuoden 1955 kesällä paljastettiin sankarihautojen vieressä kaatuneiden muistomerkki. Iin Haminassa, kirkon vieressä sijaitsee vuonna 1970 valmistunut seurakuntatalo. Iin seurakunnalla on hautausmaat Kruununsaaressa sekä Väli-Olhavassa, jossa sijaitsee myös seurakuntatalo. Nykyinen kirkko sijaitsee Iin Haminassa. Muodoltaan kirkko on edellisen kirkon muotoinen kivinen matalaseinäinen pitkäkirkko, jossa on erillinen kellotapuli. Kirkossa on istumapaikkoja noin 500. Kirkon ovat suunnitelleet arkkitehdit Gustav Strandberg ja Aarne Hytönen. Rakennus vihittiin kirkoksi kesäkuussa 1950. Kirkon alttaritaulun on maalannut taiteilija Eero Nelimarkka. == Kuvia == Tiedosto:Iin kirkko Ii Oulun lääni.jpg|Iin kirkko ja kellotapuli. Tiedosto:Ii Old Church.jpg|Pyhän Laurentiuksen kirkko, tuhoutui tulipalossa 1942. == Lähteet == == Aiheesta muualla == Kirkko Luokka:Pohjois-Pohjanmaan kirkkorakennukset Luokka:Suomen kivikirkot
Meckelin oireyhtymä

Meckelin oireyhtymä on autosomissa peittyvästi periytyvä geneettinen sairaus, joka johtaa yleensä kuolleena syntymiseen tai hyvin varhaiseen menehtymiseen pian syntymän jälkeen. Meckelin oireyhtymä aiheuttaa poikkeavuuksia munuaisissa, maksassa ja aivoissa. Yleensä sikiöllä on ylimääräinen sormi tai varvas.http://www.laakarilehti.fi/uutinen.html?opcode=show/news_id=3482/news_db=web_lehti2006/type=1 Meckelin oireyhtymä luetaan osaksi suomalaista tautiperintöä. Se todetaan Suomessa vuosittain noin 5–7 sikiöllä, ja esiintyvyys on luokkaa 1/15 000.http://www.findis.org/main.php?action=info&info;=disease&disease;_name=Meckel+syndrome Useimmissa muissa populaatioissa syndrooma on selvästi harvinaisempi. == Lähteet == Luokka:Oireyhtymät Luokka:Suomalainen tautiperintö Luokka:Harvinaissairaudet
Harald Lundqvist

Harald Lundqvist on ruotsalainen puuseppä, joka keksi kuuluisan puuhyllyjärjestelmän, joka tunnetaan Suomessa nimellä Lundia. Lundqvist perusti ensimmäisen huonekaluveistämönsä vuonna 1939. Lundqvist nikkaroi verstaassaan hyllyjärjestelmän, joka osoittautui tukevaksi ja kestäväksi, jonka lisäksi se oli muunneltava ja helposti kasattava. Yhdeksän vuotta myöhemmin hän patentoi puuhyllyjärjestelmänsä, jota valmistettiin 1940-luvulta alkaen lisenssillä yli 30 maassa, aluksi yritysten varastohyllyiksi ja 1960-luvulta alkaen yhä enemmän kotikäyttöön. ==Lähteet== ==Aiheesta muualla== * http://www.lundia.fi/ Luokka:Huonekaluvalmistajat Luokka:Syntymävuosi puuttuu Luokka:Kuolinvuosi puuttuu Luokka:Ruotsalaiset liikemiehet
Pelastaja

Pelastaja (Tru Calling) on yhdysvaltalainen televisiosarja, jota alettiin esittää Yhdysvalloissa Fox-verkossa 30. lokakuuta 2003. Sarjassa esiintyvät Eliza Dushku, Zach Galifianakis, Shawn Reaves sekä Jason Priestley. Sarjan päähenkilö on Tru Davies, jonka apua kuolleet voivat pyytää. Kun Trulta on pyydetty apua, hän herää ja elää päivän toisen kerran. Ensimmäisen kauden lopulla ilmaantuu mukaan Jack Harper. Hän on Trun vastakohta: hänkin elää tarvittaessa päivän uudelleen ja pyrkii varmistamaan, että kuollut pysyy kuolleena. Fox peruutti sen tuotannon kesken kauden ja esitti ainoastaan toisen tuotantokauden viisi jaksoa. Kuudes jakso oli jouluteemainen ja esitettiin ensimmäisen kerran vasta vuonna 2008. Suomessa sarjan molemmat tuotantokaudet esitti Subtv 12. lokakuuta 2004 ja 18. lokakuuta 2005 välisenä aikana. == Näyttelijät ja hahmot == Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset scifi-sarjat Luokka:Foxin televisio-ohjelmat
Töyhtökääpiöahven

Töyhtökääpiöahven (Apistogramma cacatuoides) on yksi suosituimmista Apistogramma-suvun kääpiökirjoahvenista. == Koko ja ulkonäkö == Töyhtökääpiöahvenkoiras on naarasta suurempi ja värikkäämpi. Koiraat voivat olla jopa 9 cm pitkiä. Naarat ovat pari senttimetriä lyhyempiä, yleensä noin 5-senttisiä.Faunatar Lajista on olemassa erivärisiä kantoja, joilla erityisesti pyrstökuviot vaihtelevat. == Alkuperä== Töyhtökääpiöahventa tavataan Perussa Amazonin ja Ucayali-joen alueella.cichlid-forum == Käyttäytyminen == Töyhtökääpiöahven on aika kiltti kirjoahven, joka kuitenkin muiden kirjoahventen tavoin tarvittaessa puolustaa reviiriään. Lajin vaatima reviiri on kuitenkin aika pieni, joten tarpeeksi isossa akvaariossa töyhtökääpiöitä voi yhdistää muiden pienten kirjoahventen kanssa. == Vesiolot ja ravinto== Veden lämpötilan tulisi olla 24-27 °C, pH-arvon noin 6-7 ja kovuus pehmeä, 2-10 °dH. Akvaarion minimikoko on 80 litraa, mutta isommassa vesiolot on luonnollisesti helpompi pitää vakaina. Töyhtökääpiöt eivät ole kovin nirsoja ravinnon suhteen, mutta niille maistuvat muiden kalojen poikaset ja kaikki ravinteet akvaariossa. == Katso myös == * Luettelo kääpiöahvenista == Lähteet == == Aiheesta muualla == *Harrastajan sivu Luokka:Akvaariokalat Luokka:Kirjoahvenet
Eduard Einstein

Eduard Einstein (28. heinäkuuta 1910 – 25. lokakuuta 1965) oli Albert Einsteinin ja Mileva Marićin kolmas lapsi ja toinen poika. Eduard Einstein syntyi Zürichissä. == Elämä == Eduard Einstein osoitti ällistyttävää lahjakkuutta jo ennen kouluikää. Hän luki sanomalehtiä ja pystyi opettelemaan ulkoa pitkiä kappaleita valokuvamuistinsa avulla. Kansakoulun ensimmäisellä luokalla Edward luki jo Goethen ja Schillerin kaltaisia saksankielisen kirjallisuuden klassikoita. Hän osoittautui myös lahjakkaaksi pianistiksi.Barry Parker 2003: Einstein : the passions of a scientist. Prometheus Books. New York. Sivu 193. Koulussa Eduard oli hyvä oppilas ja läpäisi ylioppilastutkinnon luokkansa parhaimmilla arvosanoilla. Eduard oli kiinnostunut kirjallisuudesta, taiteesta ja musiikista mutta ryhtyi opiskelemaan lääketiedettä, koska halusi psykiatriksi.Barry Parker 2003: Einstein : the passions of a scientist. Prometheus Books. New York. Sivut 235–237. Eduard Einstein kärsi jo lapsena huolestuttavan suurista mielialan vaihteluista. Hän sairastui 20-vuotiaana skitsofreniaan hänen naisystävänsä jätettyä hänet. Eduardia hoidettiin aluksi insuliini- ja myöhemmin sähköshokeilla. Sähköshokkiterapia teki Eduardista dementikon, jota ei voinut jättää hetkeksikään oman onnensa nojaan. Mileva ja Albert Einstein muuttivat erilleen vuonna 1914. Ero kosketti hyvin paljon Eduardia ja Hans Albertia. Vaikka ero etäännytti poikien ja isän väliä, he kävivät kirjeenvaihtoa ja lomailivat yhdessä. Eduardin sairastumisen jälkeen Albert Einstein ei kuitenkaan enää halunnut tavata poikaansa, joten Eduardista huolehtiminen jäi Milevan vastuulle aina Milevan vuonna 1948 tapahtuneeseen kuolemaan saakka. Eduard Einstein vietti loppuelämänsä vuoroin laitoshoidossa, vuoroin äitinsä luona.Barry Parker 2003: Einstein : the passions of a scientist. Prometheus Books. New York. == Lähteet == == Muut lähteet == * http://www.einstein- website.de/biographies/print/p_eduard.html Einstein, Eduard Luokka:Vuonna 1910 syntyneet Luokka:Vuonna 1965 kuolleet sv:Albert Einstein#Bakgrund
101 dalmatialaista

101 dalmatialaista voi tarkoittaa seuraavia asioita: * Satayksi dalmatiankoiraa, Dodie Smithin vuonna 1956 julkaistu lastenkirja * 101 dalmatialaista, vuoden 1961 piirroselokuva * 101 dalmatialaista, vuoden 1996 elokuva * 101 dalmatialaista, piirrossarja 1990-luvulta
Jari Puhakka

thumb|Jari Puhakka. Jari Jouko Juhani Puhakka (s. 16. kesäkuuta 1965) toimii kapellimestarina ja sovittajana eri TV-produktioissa sekä useissa viihdekonserteissa. Suuren yleisön tietoisuuteen hän nousi viimeistään BumtsiBum!-ohjelman kapellimestarina. Puhakka aloitti uransa soittaen eri artistien – kuten Kirkan (1984–86) ja Paula Koivuniemen (1986–88) – taustaorkestereissa. Hän soitti Boulevard-yhtyeessä, joka edusti Suomea vuoden 1988 Euroviisuissa. Vuonna 1990 Puhakka jäi freelance-muusikoksi ja tuolloin myös äänilevytuotanto astui kuvaan mukaan. Hän on toiminut kapellimestarina ja sovittajana lukuisissa eri artistien levytyksissä 1990-luvulta alkaen sekä tuottanut albumeja muun muassa Eija Kantolalle, Joel Hallikaiselle, Kake Randelinille ja Kari Tapiolle. == Yksityiselämä == Puhakka on asunut Vantaan Metsolassa, mutta päätti vuonna 2012 muuttaa Keski-Suomeen. Puhakka avioitui tammikuussa 2016 Thaimaassa iskelmälaulaja ja Tangomarkkinoiltakin tutun Kaija Lustilan kanssa. Pari ehti seurustella ennen liiton solmimista kuutisen vuotta ja he kihlautuivat vuonna 2012. Lokakuussa 2012 Puhakka tuomittiin Helsingin käräjäoikeudessa Lustilan pahoinpitelystä. Näyttelijä Johanna Puhakka on Jari Puhakan tytär. == TV-ohjelmat == * Sarjat ** Sirkus Trikolor 1991 (TV1) ** Pellit auki 1992–94 (TV1) ** Pöllölaakson aarre 1995–96 (MTV3) ** Levyraati 1997 (MTV3) ** Yllätys yllätys 1997 (MTV3) ** Tuttu juttu Show 1994–2002 (TV2) ** Bumtsibum! 1997–2005 (MTV3) ** Leikin varjolla 2002–2006 (TV2) * Pisteohjelmat ** Tenavatähti-finaalit 1993–95 (MTV3) ** Syksyn sävel 1994 (MTV3) ** Telvis-gaala 1995–2001 (MTV3) ** Miss Suomi 1996 (MTV3) ** Vuoden suomalainen 1997–98 (MTV3) ** Jukka Kuoppamäki konserttilavalla 1997 (TV2) ** Joel Hallikainen konserttilavalla 1998 (TV2) ** Joulun tähti 1999, 2002 (MTV3) ** Sydämeeni joulun teen 1999 (TV2) ** Jukka Kuoppamäen 40-vuotistaiteilijajuhlakonsertti 2000 (MTV3) ** SPR Nälkäpäivä -keräys 2001 (MTV3) ** Kari Tapion joulukonsertti 2001 (MTV3) ** Valkea ruusu 1996, 2002, 2003 (MTV3) (TV2) ** UIT:n musiikkirevyyt 1995-2007 (MTV3) (TV2) ** Kultainen harmonikka vuodesta 1997 (MTV3) (TV2) == Lähteet == == Aiheesta muualla == * * http://www.discogs.com/artist/Jari+Puhakka Luokka:Suomalaiset kapellimestarit (viihdemusiikki) Luokka:Vuonna 1965 syntyneet Luokka:Elävät henkilöt
Shinagawa

Shinagawa () on yksi Japanin pääkaupungin Tokion erillisalueista. Se sijaitsee kaupungin eteläosassa Tokionlahden rannalla Tokion keisarillisen palatsin eteläpuolella ja rajautuu Kōtōn, Meguron, Minaton, Ōtan ja Shibuyan erillisalueisiin. Shinagawassa on 385 702 asukasta (vuonna 2017) ja sen pinta- ala on 22,84 neliökilometriä. == Aluejako == Shinagawan erillisalueella on 27 kaupunginosaa, jotka jakautuvat yhteensä 130 osa-alueeseen (). Yhteen kaupunginosaan kuuluu yhdestä kahdeksaan osa-aluetta. *Ebara *Futaba *Hatanodai *Higashi-Gotanda *Higashi-Nakanobu *Higashi-Ōi *Higashi-Shinagawa *Higashi-Yashio *Hiratsuka *Hiromachi *Kami-Ōsaki *Katsushima *Kita-Shinagawa *Koyama *Koyamadai *Minami-Shinagawa *Minami-Ōi *Nakanobu *Nishi-Gotanda *Nishi-Nakanobu *Nishi-Ōi *Nishi-Shinagawa *Ōi *Ōsaki *Togoshi *Yashio *Yutakachō == Kaupunkikuva ja nähtävyydet == Suuri osa Shinagawan itäosasta sijaitsee täyttömaalla, länsiosan korkeammalle kohoava alue muodostuu Musashinon kukkuloloiden reunamista. Vaikka suuri Shinagawan rautatieasema sijaitseekin Minaton alueella, se palvelee myös Shinagawaa. Suuri hotellikeskittymä aseman ympärillä muistuttaa Shinagawan roolista Edo-kaudella ensimmäisenä postiasemana, jonka matkailija saavutti lähdettyään Edosta kohti Kiotoa. == Kuvia == Tiedosto:Higashi-Shinagawa_at_night.JPG|Higashi- Shinagawan kaupunginosaa Tiedosto:Shinagawa_Harbor_in_Tokyo.jpg|Shinagawan satama-aluetta == Lähteet == == Aiheesta muualla == *Erillisalueen internetsivut Luokka:Tokion erillisalueet
Hans Albert Einstein

Hans Albert Einstein (14. toukokuuta 1904 – 26. heinäkuuta 1973) oli Albert Einsteinin ja Mileva Marićin toinen lapsi ja ensimmäinen poika. Vuoteen 1986 asti luultiin Hans Albertin olleen ensimmäinen lapsi, mutta Einsteinin ja Marićin kirjeiden ansiosta huomattiin perheeseen syntyneen tytär, Lieserl Einstein. Hans Albert Einstein oli hydrauliikan professori Kalifornian yliopistossa, Berkeleyn kampuksella. == Elämä == Hans Albert syntyi Bernissä, jossa hänen isänsä oli töissä patenttitoimistossa. Hänelle syntyi Eduard Einstein -niminen veli kuusi vuotta myöhemmin Zürichissä. Perhe muutti vuonna 1914 Berliiniin ja pian Mileva palasi poikien kanssa takaisin Zürichiin, kun avioliitto oli kariutumassa Milevan ja Albert Einsteinin välillä. Vuonna 1919 suhde päätyi eroon, mikä oli hyvin hankalaa nuorille pojille. Raskaimmin eron otti Hans Albert. Vuonna 1927 Hans Albert meni Frieda Knechtin kanssa naimisiin. Perheeseen syntyi kaksi lasta, Bernhard Caesar Einstein ja Klaus Martin. Poikien lisäksi perheeseen adoptoitiin Evelyn-niminen lapsi. Hans Albertin vaimo kuoli vuonna 1958 ja hän meni uusiin naimisiin Elizabeth Robozin kanssa. Hans Albert kuoli vuonna 1973 sydämen vajaatoimintaan. Hänet haudattiin Massachusettsiin, lähelle Woods Holea. == Ura == Hans Albert työskenteli metalli-insinöörinä Saksan Dortmundissa ennen Yhdysvaltoihin muuttoa vuonna 1938. == Lähteet == * == Aiheesta muualla == * Luokka:Einsteinit Luokka:Vuonna 1904 syntyneet Luokka:Vuonna 1973 kuolleet Luokka:Yhdysvaltalaiset professorit
Macintosh IIcx

Macintosh IIcx on Applen 7. maaliskuuta 1989 julkaisema tietokone, joka oli pienikokoisempi ja edullisempi versio puoli vuotta aiemmin julkaistusta Macintosh IIx -mallista. IIx:n verrattuna Macintosh IIcx oli hiljaisempi ja sen kotelo oli pienempi, sillä järjestelmä sisälsi vain kolme NuBus-liitäntää. Samaa koteloa käytettiin myös Macintosh IIci ja Quadra 700 -malleissa. Macintosh IIcx:n tuotanto lakkautettiin 11. maaliskuuta 1991. ==Yleistä== Macintosh IIcx -mallia mainostettiin Macintosh IIx:n tavoin 32-bittisenä tietokoneena, mutta osa emolevylle kovakoodatusta käyttöjärjestelmästä käytti yhä vanhaa, 24-bittistä muistiosoitustaMacintosh IIcx, Low End Mac . Luettu 8. huhtikuuta 2007.. Kotelo on Applen toistaiseksi ainoa malli, joka on suunniteltu käytettäväksi sekä vaaka- että pystyasennossa. Laitteen päivittäminen oli erittäin helppoa, sillä sen komponentit voitiin vaihtaa työntämällä osat paikalleen ilman ruuvimeisseliä. ==Tekniset tiedot== * 16 MHz:n Motorola 68030 -suoritin * 16 MHz:n Motorola 68882 -matematiikkasuoritin * 1 tai 2 Mt:n keskusmuisti, laajennettavissa 128 Mt:een saakka (120 ns 30-pin SIMM) * 1,44 Mt:n levykeasema * 3 NuBus-liitäntää * käyttöjärjestelmä System 6.0.3 ==Lähteet== ==Aiheesta muualla== *Macintosh IIcx:n tekniset tiedot Apple.comissa *Tekniset tiedot Everymac.comissa *Macintosh IIcx apple- history.comissa Luokka:Applen tietokoneet Luokka:Vuoden 1989 tietokoneet
James Jamerson

James Jamerson (29. tammikuuta 1936 – 2. elokuuta 1983) oli yhdysvaltalainen muusikko. Hän toimi basistina useilla merkittävillä Motown Recordsin levytyksillä 1960-luvulla ja 1970-luvun alussa. Jamerson pääsi Rock and Roll Hall of Fameen vuonna 2000. Jamerson syntyi Etelä-Carolinassa ja muutti äitinsä kanssa Detroitiin 1953. Hän oppi soittamaan kontrabassoa ja esiintyi pian useilla Detroitin alueen jazz- ja blues-klubeilla. Jamerson sai kasvaneen maineensa ansiosta toistuvia tilaisuuksia toimia studiomuusikkona. Hän kuului The Funk Brothers -studiomuusikkoryhmään. Hän siirtyi kontrabassosta sähköbassoon 1960-luvun alussa. Jamerson esiintyi mm. Jr. Walker & the All Starsin, Stevie Wonderin, The Miraclesin, The Temptationsin, Martha and the Vandellasin, Marvin Gayen, The Four Topsin ja The Supremesin soul- listahiteillä. Jamersonin suhteet Motown Recordsiin päättyivät virallisesti vuonna 1973. Tästä huolimatta hän soitti vielä 1970-luvulla mm. Al Wilsonin, Hues Corporationin, The Sylversin ja Marilyn McCoon hiteillä. Jamerson tuli tunnetuksi soittotekniikastaan, jossa hän käytti ainoastaan etusormeaan kielien soittamiseen. Jamersonin sormea kutsuttiinkin usein nimellä ”The Hook”. Jamerson kuoli Los Angelesissa elokuussa 1983 kärsittyään alkoholismista, maksakirroosista, sydämen vajaatoiminnasta ja keuhkokuumeesta. Häntä jäivät kaipaamaan vaimo Annie sekä lapset James Jr., Ivey, Derek ja Doreen, joista Derek katosi noin vuoden isänsä kuoleman jälkeen. == Lähteet == Luokka:Yhdysvaltalaiset basistit Luokka:Rock and Roll Hall of Fame Luokka:Vuonna 1936 syntyneet Luokka:Vuonna 1983 kuolleet
Jeff Berlin

Jeff Berlin (s. 17. tammikuuta 1953) on yhdysvaltalainen basisti. Berlin syntyi musikaaliseen perheeseen, jossa äiti soitti pianoa ja isä lauloi oopperaa. Hän itse oli lapsena lahjakas viulisti, mutta siirtyi 14-vuotiaana bassokitaraan. Hän opiskeli Berklee College of Musicissa. Berlin on toiminut 1970-luvun alusta alkaen basistina lähinnä tunnetummille artisteille, mutta julkaissut myös omia albumeita. Hän teki yhteistyötä mm. Bill Brufordin kanssa ja torjui tarjouksen liittyä Van Haleniin. Berlin tunnetaan virtuoosisena fuusiojazzin ja progressiivisen rockin tulkitsijana. ==Diskografia== ===Soololevyt=== * Vox Humana - Champion (Passport Jazz) (1985) * Pump It! (Passport Jazz) (1986) * Taking Notes (Denon) (1997) * Crossroads (Denon) (1998) * Star Licks Master Sessions: Jeff Berlin (Star Licks Productions) (2000) * In Harmony's Way (M.A.J. Records) (2000) * Lumpy Jazz (M.A.J. Records) (2004) * Aneurythms/Ace Of Bass (M.A.J. Records) (2006) * Mel Bay Jeff Berlin-Bass Logic from the Players School of Music (Mel Bay Publications) (2006) * High Standards (King Japan / M.A.J. Records) (2010) * Low Standards (Random Act Records) (2013) ===Sessiomuusikko=== Patrick Moraz * The Story of I (Charisma (UK), Atlantic (US/Canada) (1976) Esther Phillips * Capricorn Princess (1976) Patti Austin * End of a Rainbow (CTI Records) (1976) David Matthews with Whirlwind * Shoogie Wanna Boogie (CTI Records) (1976) Ray Barretto * Eye of the Beholder (Atlantic Records) (1977) David Liebman * Light'n Up, Please! (A&M; Records) (1977) Ernie Krivda * Satanic (Inner City) (1977) Bruford * Feels Good to Me (1977) * One of a Kind (Winterfold Records) (1979) * Gradually Going Tornado (Winterfold Records) (1980) * The Bruford Tapes (Winterfold Records) (1981) * Master Strokes: 1978-1985 (1985) Don Pullen * Montreux Concert (Atlantic) (1978) David Sancious * Just As I Thought (1979) Passport * Lifelike (1980) Joe Diorio * 20th Century Impressions (1980) Herbie Mann * Mellow (1981) Allan Holdsworth * Road Games (1983) Janis Ian * Uncle Wonderful (1983) Clare Fischer and Salsa Picante * Crazy Bird (1984) Shumate-Reno Jazz Quintet * Hurricane (1985) T Lavitz * Storytime (1986) Henderson-Berlin-Smith-Lavitz * Players (1987) Kazumi Watanabe * The Spice of Life (1987) * The Spice of Life Too (1988) k.d. lang * Even Cowgirls Get the Blues (1989) Anderson Bruford Wakeman Howe * An Evening of Yes Music Plus (1993) Nathan Cavaleri Band * Nathan (1994) Richie Kotzen * The Inner Galactic Fusion Experience (1995) Michael Zentner * Playtime (1995) Novecento * Featuring... (2002) Chambers-Berlin-Fiuczynski-Lavitz * Boston T Party (2006) Henderson-Berlin-Chambers * HBC (2012) ==Aiheesta muualla== * Official website Luokka:Yhdysvaltalaiset basistit Luokka:Vuonna 1953 syntyneet Luokka:Elävät henkilöt
Resorsinoli

Resorsinoli on orgaaninen yhdiste (fenoli) muodostuen bentseenirenkaasta ja siihen liittyneestä kahdesta hydroksyyliryhmästä (OH). Resorsinoli on huoneenlämmössä (20 °C) olomuodoltaan kiinteää, valkoisia kiteitä, jotka muuttuvat vaaleanpunaisiksi ilman tai valon vaikutuksesta tai kosketuksesta raudan kanssa. Sen kemiallinen kaava on C6H6O2 ja rakennekaava on C6H4(OH)2. Resorsinolista käytetään myös nimityksiä 1,3-bentseenidioli, m-bentseenidioli, 1,3-dihydroksibentseeni, m-dihydroksibentseeni, 3-hydroksifenoli, m-hydroksifenoli, m-hydrokinoni, resorsini ja resorsiini. Resorsinoli on bentseenidiolin isomeerinen muoto katekolin (1,2-bentseenidioli) ja hydrokinonin (1,4-bentseenidioli) kanssa. Resorsinolin moolimassa on 110,11 g/mol, sulamispiste 110 °C, kiehumispiste 280 °C, tiheys 1,28 g/cm3, leimahduspiste 127 °C (c.c.), itsesyttymislämpötila 607 °C sekä CAS-numero 108-46-3. Resorsinoli liukenee veteen 140 g/ 100 ml. Resorsinolia käytetään formaldehydin kanssa hartseissa, nahan parkitsemisessa, kumi­kemikaalina, kosmetiikassa, lääkevoiteissa, valokuvauksessa ja väreissä. == Ympäristö- ja terveysvaikutukset == Lyhytaikainen altistus ärsyttää silmiä, ihoa ja hengitysteitä. Aineelle altistumisesta voi seurata myös vaikutuksia veressä, johtaen methemoglobiinin muodostumiseen veressä eli methemoglobinemiaan. Toistuva tai pitkäaikainen ihokosketus voi aiheuttaa ihon herkistymisen. == Lähteet == == Aiheesta muualla == * * Kemian työsuojeluneuvottelukunta (KETSU): Resorsinoli * Isvet: Käyttöturvallisuustiedote, Resorsinoli (pdf) * Human Metabolome Database (HMDB): 1,3-Benzenediol * Food Component Database (FooDB): 1,3-Benzenediol * DrugBank: Resorcinol * Kyoto Encyclopedia of Genes and Genomes (KEGG): Resorcinol * Dr. Duke's Phytochemical and Ethnobotanical Databases: Resorcinol * PheroBase: Semiochemical - resorcinol Luokka:Fenolit